CELEX: 62011TN0211
Language: da
Date: 2011-04-11 00:00:00
Title: Sag T-211/11: Sag anlagt den 11. april 2011 — Timab Industries og CFPR mod Kommissionen

18.6.2011   
            
            
               DA
            
            
               Den Europæiske Unions Tidende
            
            
               C 179/18
            
         Sag anlagt den 11. april 2011 — Timab Industries og CFPR mod Kommissionen
   (Sag T-211/11)
   2011/C 179/31
   Processprog: fransk
   
      Parter
   
   
      Sagsøgere: Timab Industries (Dinard, Frankrig) og Cie financière et de participations Roullier (CFPR) (Saint-Malo, Frankrig) (ved advokat N. Lenoir)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Afgørelsen annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har nedlagt påstand om annullation af Kommissionens afgørelse af 1. februar 2011 om afslag på aktindsigt i visse kommissionsdokumenter om en procedure i henhold til artikel 101 TEUF og artikel 53 i EØS-aftalen vedrørende et kartel på det europæiske marked for fosfater til dyrefoder (sag COMP/38.866)
   Til støtte for søgsmålet har sagsøgerne påberåbt sig tre anbringender.
   
               1)
            
            
               Første anbringende vedrører en retlig fejl og en klar fejlvurdering med hensyn til artikel 4, stk. 3, andet afsnit, i forordning nr. 1049/2001 (1), da de begærede dokumenter ikke er meningstilkendegivelser, men afgørelser, med hensyn til hvilke det ikke er godtgjort, at en udlevering heraf vil være til alvorlig skade for beslutningsprocessen.
            
         
               2)
            
            
               Andet anbringende vedrører en retlig fejl og en klar fejlvurdering med hensyn til artikel 4, stk. 2, første led, i forordning nr. 1049/2001, da de begærede dokumenter ikke indeholder nogen fortrolige forretningsmæssige oplysninger, der kan udelukke selv delvis udlevering heraf.
            
         
               3)
            
            
               Tredje anbringende vedrører en retlig fejl og en klar fejlvurdering med hensyn til artikel 4, stk. 2, tredje led, i forordning nr. 1049/2001, da Kommissionen har anført, at inspektioner, undersøgelser og revision er blevet påført skade.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).